ՏԻԿԻՆ ՍՄԻԹ – Մեր փոքրիկ տղան հաճույքով գարեջուր կխմեր, նա էլ խմելու սեր կունենա, քեզ կնմանվի: Սեղանի շուրջը նկատեցի՞ր, ինչպես էր նայում շշին: Բայց ես նրա բաժակը փարչից ջուր լցրի: Ծարավ էր ու խմեց: Հելենն էլ ի՛նձ է նման: Նա լավ տնային տնտեսուհի է, հաշվենկատ, դաշնամուր է նվագում ու խմելու համար երբեք անգլիական գարեջուր չի խնդրում: Ինչպես մեր փոքրիկ աղջնակը, որը միայն կաթ է խմում ու շիլա ուտում: Անմիջապես զգացվում է, որ երկու տարեկան է: Անունը՝ Պեգգի է: